**Gátlisti til hliðsjónar við gerð og yfirferð öryggisáætlana**

|  |  |  |  |  |
| --- | --- | --- | --- | --- |
|  | **Náttúruskoðun** | Já  | Nei | Á ekki við |
| **1** | **Áhættumat** |  |  |  |
| 1.1 | Er áhættumat sértækt og í samræmi við viðkomandi svæði? |  |  |  |
| 1.2 | Tekur áhættumat mið af mismunandi ferðamáta á staðinn ef við á s.s. bátur, bíll, ganga o.s.frv.?  |  |  |  |
| 1.3 | Tekur áhættumat mið af ólíkum svæðum sem farið er um (strönd, fjallendi, gljúfur, mýrlendi o.fl.) og þáttum eins og þverun straumvatna, bröttum hlíðum, giljum, lausagrjóti, skriðum, stórþýfi og öðrum eðlilegum þáttum í náttúru Íslands? |  |  |  |
| 1.4 | Tekur áhættumat mið af mismunandi árstíðum, dægursveiflu (jökulár, flóð/fjara) og veðri? |  |  |  |
| 1.5 | Tekur áhættumat mið af fjarlægð í bjargir og tíma sem tekur að fá utanaðkomandi aðstoð? |  |  |  |
| 1.6 | Er í áhættumati gert ráð fyrir mismunandi getu þátttakenda? |  |  |  |
| 1.7 | Tekur áhættumat mið af sóttvörnum? |  |  |  |
|  **2** | **Verklagsreglur** |  |  |  |
|  | Undirbúningur ferðar og upplýsingagjöf |  |  |  |
| 2.1 | Er í verklagsreglum tekið fram hvert hæfi þátttakenda þarf að vera t.d. aldur, líkamlegt atgervi og fleira? |  |  |  |
| 2.2 | Kemur fram í verklagsreglum hvernig þátttakendur eru upplýstir fyrirfram um hæfi til ferðar? |  |  |  |
| 2.3 | Er í verklagsreglum kveðið á um hvernig þátttakendur eiga vera búnir m.t.t. öryggis? |  |  |  |
| 2.4 | Kemur fram í verklagsreglum hvernig þátttakendur eru upplýstir um persónulegan búnað vegna ferðarinnar? |  |  |  |
| 2.5 | Kemur fram í verklagsreglum hvaða svæði eru ófær eða of hættuleg við ákveðnar aðstæður og þá hvaða aðstæður? |  |  |  |
| 2.6 | Er í verklagsreglum fjallað um hjáleiðir/plan B og hvort og þá hvernig leiðsögumenn geta breytt leið/áætlun krefjist öryggi þátttakenda þess? |  |  |  |
| 2.7 | Er í verklagsreglum fjallað um við hvaða aðstæður skal fresta eða fella niður ferð? |  |  |  |
| 2.8 | Er gátlisti í verklagsreglum sem kveður á um atriði sem huga þarf sérstaklega að við undirbúning ferðar? (veðurspá, snjóalög, sjólag, mat fyrri ferðalanga o.þ.h.) |  |  |  |
|  | Hæfnikröfur starfsmanna |  |  |  |
| 2.9 | Eru kröfur um reynslu, menntun og kunnáttu leiðsögumanna skýrar í verklagsreglum? (Þar með talin færni í notkun nauðsynlegs tækjabúnaðar s.s. fjarskiptatækja, tjalda eða annarra skýla, færni í að meta veður og aðrar aðstæður, færni í leit og björgun og að bjarga sjálfum sér o.fl. ). |  |  |  |
| 2.10 | Eru kröfur til annarra starfsmanna í ferðinni skýrar í verklagsreglum? |  |  |  |
| 2.11 | Eru kröfur um menntun í samræmi við viðeigandi lög og reglugerðir? |  |  |  |
| 2.12 | Eru kröfur um þekkingu í fyrstu hjálp skýrar? |  |  |  |
| 2.13 | Kemur fram í verklagsreglum hvernig þekkingu og færni starfsmanna í fyrstu hjálp er viðhaldið? |  |  |  |
| 2.14 | Kveða verklagsreglur á um hvernig leiðsögumönnum og öðrum starfsmönnum er kynnt öryggisáætlun og því fylgt eftir að starfað sé í samræmi við hana? |  |  |  |
| 2.15 | Eru viðmið um fjölda þátttakenda á hvern leiðsögumann í verklagsreglum? (Taka þarf mið af sérstökum aðstæðum svo sem árstíma, veðri og getu þátttakenda.) |  |  |  |
|  | Ferðin sjálf |  |  |  |
| 2.16 | Er gátlisti í verklagsreglum um hagnýt atriði sem fara þarf yfir með þátttakendum við upphaf ferðar? (salernisúrræði, nestistíma, aðgengi að drykkjarföngum, varhugaverða staði, sér íslenskar aðstæður o.s.frv.) |  |  |  |
| 2.17 | Er gátlisti í verklagsreglum um hvernig ber að upplýsa þátttakendur um ábyrga hegðun þeirra í ferðinni (hvað ber að varast, hvað er æskilegt)? |  |  |  |
| 2.18 | Er, ef við á, tekið á hvernig hóp er raðað, hverjir fremstir, aftastir o.s.frv. ? |  |  |  |
| 2.19 | Er í verklagsreglum farið yfir hvernig þátttakendum er leiðbeint um notkun farartækja ef við á (fjórhjól, bátar, bílar,vélsleðar o.fl.)? |  |  |  |
| 2.20 | Er í verklagsreglum farið yfir hvernig þátttakendur eru upplýstir um neyðarbúnað og kennt að nota hann ef á þarf að halda? |  |  |  |
| 2.21 | Eru leiðbeiningar í verklagsreglum um samskipti leiðsögumanna við þátttakendur og eftirlit þeirra með líðan og velferð þátttakenda? |  |  |  |
|  | Búnaður o.fl. |  |  |  |
| 2.22 | Er gátlisti vegna búnaðar leiðsögumanna í verklagsreglum? |  |  |  |
| 2.23 | Er gátlisti vegna neyðarbúnaðar og annars sameiginlegs búnaðar í verklagsreglum?\* |  |  |  |
| 2.24 | Taka verklagsreglur á viðhaldi og yfirferð búnaðar með tilliti til öryggis? |  |  |  |
| 2.25 | Er í verklagsreglum hugað að sóttvörnum? |  |  |  |
| **3**  | **Viðbragðsáætlanir** |  |  |  |
| 3.1 | Eru til viðbragðsáætlanir vegna mismunandi atvika svo sem slysa, veikinda, náttúruvár? |  |  |  |
| 3.2 | Eru viðbragðsáætlanir á hentugu formi svo leiðsögumaður geti auðveldlega tekið þær með? |  |  |  |
| 3.3 | Er skýrar línur um verksvið leiðsögumanns í viðbragðsáætlunum, ábyrgð hans og heimildir til ákvarðana og upplýsingagjafar? |  |  |  |
| 3.4 | Er verkaskipting og hlutverk allra starfsmanna í viðbragðsáætlunum skýr? |  |  |  |
| 3.5 | Er skýrt í viðbragðsáætlunum hvenær ber að kalla til aðstoð? Betra að kalla oftar og afturkall frekar ef ekki reynist þörf. |  |  |  |
| 3.6 | Eru viðbragðsáætlanir miðaðar við fjarlægð í bjargir og ólík svæði? |  |  |  |
| 3.7 | Taka viðbragðsáætlanir mið af hvernig má koma björgun á staðinn, þyrlu, bíl, mannskap? |  |  |  |
| 3.8 | Taka viðbragðsáætlanir á hvernig hugað er að velferð annarra þátttakenda ef kemur til slyss eða óhapps? |  |  |  |
| **4** | **Atvikaskýrslur** |  |  |  |
| 4.1 | Fylgir atvikaskýrsla öryggisáætlunum? |  |  |  |
| 4.2 | Er skýrt í verklagsreglum að ávallt beri að fylla út atvikaskýrslu ef um er að ræða atvik/slys eða næstum slys? |  |  |  |
|  |  |  |  |  |
|  | Er í öryggisáætlun kveðið á um reglulega endurskoðun hennar? |  |  |  |

\*Sjúkrabúnaður, fjarskiptabúnaður, GPS tæki, áttaviti, kort, björgunarvesti, kastlína, hringur, lína, hjartastuðtæki o.s.frv. Fer eftir leiðarvali.

Annað:

* Eru leiðbeiningar í verklagsreglum sem tryggja að umgengni um náttúruna og umhverfið sé í samræmi við gæðaviðmið Vakans?
* Gátlisti þessi er ekki tæmandi, æskilegt er að hafa hliðsjón af gæðaviðmiðum Vakans nr. 208 Náttúruskoðun.